Mark VIII (tenk)
Mark VIII je bio tenk iz Prvog svjetskog rata nastao kao rezultat saradnje SAD i Britanskog carstva. Poznat je pod nazivom Liberty. 1916. godine američki general John Pershing je naredio izgradnju prvog američkog tenka, što bi ujedno dalje predstavljao temelj za razvoj američkih oklopnih snaga. Postignut je dogovor oko udružene proizvodnje tenka u novoj fabrici u Francuskoj. Britansko Carstvo je trebalo osigurati naoružanje i većinu dijelova za novi tenk, dok su Sjedinjene Američke Države bile zadužene za motor, prijenos i ostale mehaničke dijelove. Planirana je proizvodnja od oko 1500 tenkova u 1918. godini. Općenite karakteristike tenka su izložene od strane vojnih predstavnika država u Francuskoj u decembru 1917. godine, ali dizajn je dodijeljen odboru pod vodstvom A. G. Sterna i J. A. Draina (SAD). Detaljne skice tenka je napravio poručnik G. J. Rackham. Tijelo prvog Mark VIII tenka je napravljeno u Engleskoj i dopremljeno brodom u SAD u julu 1918. godine gdje se ugradio "Liberty" motor snage 300 KS i prijenos. Nakon predaje Nijemaca i završetka rata, velika narudžba tenkova za savezničke snage je otkazana. Oko 100 primjeraka je dovršeno u Americi i 7 u Ujedinjenom Kraljevstvu. Prvi britanski model je imao ugrađen Rolls-Royce motor, ali svi ostali modeli nakon njega su imali dva uparena 6-cilindrična Ricardo motora, svaki snage 150 KS.